৩০ জুলাই অনুষ্ঠিত নির্বাচনে কাউন্সিলর প্রার্থী নাজনীন আক্তার কণা (জিপ গাড়ি) ও নার্গিস সুলতানা রুমি (চশমা) সমান ৪ হাজার ১৫৫ ভোট পান। ফলে সিটি কর্পোরেশনের ১৯, ২০ ২১নং ওয়ার্ড নিয়ে গঠিত সংরক্ষিত ৭নং ওয়ার্ডে পুনঃভোট হচ্ছে। আজকের দ্বিতীয় দফা ভোটে ভাগ্য নির্ধারণ হবে কে হচ্ছেন সংরক্ষিত এই ওয়ার্ডটির কাউন্সিলর। সংরক্ষিত ৭নং ওয়ার্ডের ৩৪ হাজার ১২৩ জন ভোটারের ওপর নির্ভর করছে কণা না রুমির ভাগ্য। এবারই প্রথম মেয়র ও সংরক্ষিত কাউন্সিলর পদে দ্বিতীয় দফা ভোট হচ্ছে। ২০১৩ সালের ১৫ জুন অনুষ্ঠিত নির্বাচনে ১৬নং ওয়ার্ডের দুই প্রার্থীর ভোট সমান হওয়ায় সেবার এই ওয়ার্ডে পুনরায় ভোট নেয়া হয়েছিল।